Hafenlohr (Fluss)

De Hafenlohr is a knopp 25 km longa, rechta Zuafluss vom Main in de Landkroas Aschaffenburg und Main-Spessart im bayerischn Spessart.
Noma.
Da Noma Hafenlohr geht ausm middlhochdeitschn Bestimmungswoat "Havenaere", wos "Hafner" (Töpfa) bedeit, heavoa.
Da Fluss hod da Gmoa Hafenlohr ihrn Noma gem.
Geografie.
Hafenlohrquej.
De Hafenlohr entspringt in Rothenbuch aus da in da Ortsmittn liengdn "Hafenlohrquej". De Quej befindt se direkt an da Maua vom Rothenbucha Schloss. Se is im Zug vo da Stroßnvabroatarung vo da St 2317 in Sandstoa gfosst. De duat entspringnde Hafenlohr fliaßt no im Schlossgrobn noch Noadostn, knickt donn in noadwestliche Richtung ob und vaeinigt se noch uma 100 m midm scho 1,6 km longa Tiergartenbach. Diesa fiaht im Summa meist wenig, monchmoi aa goa koa Wossa. Noch Stoakreng oda da Schnääschmejz iwatriffta de Hafenlohr jedoch deitli. Deshoib werd da Tiergartenboch oft ois Obalauf vo da Hafenlohr ogseng.
De Hafenlohrquej woar friaha vamutli a Treffpunkt zum Jogn im estlichn Spessart. Deshoib is 1342 on da Quej midm Bau vo oam Jogdschloss ois Stitzpunkt ogfonga worn. De Quej is zu diesa Zeid zum Befuijn vom Schlossgrobn und da umliengdn, heit nimma bstehendn Forejnseen gnutzt.
Valauf.
Noch ihra Quej valafft de Hafenlohr in sidestliche Richtung. Uma 3 km estli vo Weibersbrunn im Houchspessart am "Ahlmichdamm" vasteakt se vo rechts vo da Steinbach. De Hafenlohr ziagt ostnoadestli duach a tiaf eihgschnittns Toi, dessn Soihn vom Natuaschutzgebiet "Hafenlohrtoi" eihnimmt. Greßare Onsiedlunga fejn do gonz, wos am Wondara Ruah und Eaholung gweaht. Westli vo Lichtenau fliaßt ihr beim kloan "Eichensee" im Nemtoimund donn vo links hea da ausm Noadnoadwestn kemande Mäusbach zua. De "Hafenlohr" lafft donn im weitahi tiaf eihgschnittna Toi duachn "Lichtenauer Grund", fliaßt on meahran kloan Teichn voabei und eareicht danoch des Natuaschutzgebiet "Mainzer Eck", ob wo des Toi se etwos zu schlängln ofongt. Da Beag Klosterkuppel () hindat do de "Hafenlohr" on da Foatsetzung ihrs inzwischn estlichn Kurs und se wendt se bei Erlenfurt dauahoft noch Sidostn.
Meahrare stootliche und fiaschtliche Forsthaisa säuma donn des Ufa, znächst "Oide und Neie Diana". Voabei on Einsiedel, eareicht de "Hafenlohr", znächst in sidlicha und donn in sidestlicha Richtung ziangd, an Lindenfurterhof, ob dem des Toi jetzt wieda gstreckta valafft. Untahoib vo eam, no knopp voa da Stroßnbruck, steht a sengsweats Aquädukt. Danoch passiat se des Torhaus Breitfurt. Weita obweats ziagt se duach a romantischs, natuabelossns Toi, des im Sidwestn vom gmoafreien Gebiet Fürstlich Löwensteinscher Park begrenzt werd. Rechts auf da Houchebene liegt dorin de Karlshöhe, a eareichnde floche Beagkuppe, auf der a Ausflugslokal und a Jogdschlösschl stenga. Weita toiob foign des Forsthaus Fürstenbrücke und Hubertus, friaha Bahnbrückenmühle ghoaßn, wo da Jugndzejtplotz Windheim vom Landkroas Main-Spessart liegt.
Do fliaßt ihr vo rechts und aus Sidwestn da Wachenbach zua, aa "Wagenbach" gnennt, ihr mid Obstond greßta Nemfluss. Se valafft donn on meahran kloana, vo ihr gspeistn Teichn voabei a kuaze Streck parallej zua "Hafenlohrtoistroß", duachqueat in oana auffällign Toiweitung an Ort Windheim und fliaßt donn on da linkn Seitn vom niedrign, oanzln stehandn "Achtelsbeag" () voabei, da Umlaufbeag oana ehemolign Mainschlinge is. De Hafenlohr nutzt auf ihrm Restlauf an zualaufndn Tei vo da oidn Toischlinge, se passiat de "Grouße Au" und fliaßt on oanign kloana Teiche voabei, danoch duach de "Kloane Au", jetzt scho beidseits zwischn Siedlungsteijn vo Hafenlohr. Duat untaqueat se de längs vom groußn Fluss valaffnde Haptstroß vom Ort und mindt donn om estlichn Ortsrond zu diesm vo rechts und z ollaletzt in estlicha Richtung in an Main.
Zuafliss.
Zua de Zuafliss vo da "Hafenlohr" ghean (flussobweats aufzäjt):
Hafenlohrtoi.
Freizeid und Eaholung.
Des scheene "Hafenlohrtoi" lodt zum Wondan eih. Hier gibts a Vuizoi vo Wonda- und Rodwegn
Natuaschutzgebiet.
Des 71 ha grouße Natuaschutzgebiet "Hafenlohrtoi" eastreckt se auf vaschiedna Grealondtypn in oam uma 4 km longa Toiobschnitt owahoib vo Lichtenau. De Hafenlohr mäandriat duach diese Woid- und Wiesnlondschoft. Duach Entbuschung und reglmäßige Mahd wern Noss-, Feicht- und Trucknwiesn eahoitn und gfeadat. Des Valossn vo de Wege is im gsomtn Natuaschutzgebiet vabotn.
Lebewesn.
Des "Hafenlohrtoi" is a oatnreichs Biotop, in da Viecha- wia da Pflanznawejt.
Fauna.
De natuanohe "Hafenlohr" is a Refugium vo vui Fischoatn. So konn ma im Fruajoa im Untalauf vom Boch des Schauspui vom Laichaufzug vo da Nase (im Voiksmund: Speier) beobochtn, a stattlicha Friedfisch. Weita kumma voa:
san recht vuifäjtig im "Hafenlohrtoi" vatretn. So kumma u. a. voa:
Des "Hafenlohrtoi" is a Rickzugsgebiet fia vui, teiweis sejtane Vogloatn.
Hafenlohrtoispeicha.
De Bayerische Stootsregierung hod drei Joarzehnte long an Bau vom Hafenlohrtoispeicha plant, oana Toisperre, de ois Trinkwossaspeicha dienen soite. Diesa Plan is im Septemba 2008 noch zoireichn Protestn vaschiedna Parteien und Vabände mi Beschluss vom regionoin Planungsvaband endguitig aufgem worn.